મેરાન્યૂઝ નેટવર્ક, વિશાખાપટ્ટનમ: વિશાખાપટ્ટનમ એરપોર્ટ પર વાયએસઆર કોંગ્રેસના પ્રમુખ જગન મોહન રેડ્ડી ઉપર હુમલો કરવામાં આવ્યો છે. આ એરપોર્ટ પર એક યુવકે નાના અણીદાર હથિયારથી કરેલા આ હુમલામાં તેમના હાથની ઉપર ખભામાં ઈજાઓ થઇ છે. આ હુમલા પછી જગન મોહન રેડ્ડીને ત્યાંથી હૈદરાબાદના હોસ્પીટલમાં લઇ જઈ સારવાર આપવામાં આવી રહી છે. જયારે આરોપી યુવકની ધરપકડ કરી પોલીસ પૂછપરછ કરી રહી છે.